|  |
| --- |
| **Формуляр за частична предварителна оценка на въздействието\*****(Приложете към формуляра допълнителна информация/документи)** |
| **Институция:** Министерство на земеделието, храните и горите | **Нормативен акт:** Проект на Постановление на Министерския съвет за приемане на Наредба за специфичните изисквания за извършване на хранително банкиране и контрола върху тази дейност |
| **За включване в законодателната/ оперативната програма на Министерския съвет за периода:** **1 юли – 31 декември 2020 г.** | **Дата: 25.11.2020 г.** |
| **Контакт за въпроси:** **Петя Тасева -** държавен експерт в дирекция „Политики по агрохранителната верига“PMonevska@mzh.government.bg**Иван Генчев –** главен експерт в дирекция „Политики по агрохранителната верига“IGenchev@mzh.government.bg | **Телефон:** **0888 299260****0887 387168** |
| 1. **Дефиниране на проблема:**

*1.1. Кратко опишете проблема и причините за неговото възникване. Посочете аргументите, които обосновават нормативната промяна.* В „Държавен вестник“ бр. 52 от 2020 г. е обнародван новият Закон за храните. Съгласно § 19 от преходните и заключителни разпоредби, законът влиза в сила от деня на обнародването му в „Държавен вестник“.Съгласно § 8, ал. 1 от преходните и заключителни разпоредби, подзаконовите нормативни актове по прилагането на закона трябва да се приемат, съответно издадат в 6-месечен срок от влизането му в сила.В Глава четвърта от Закона за храните са разписани общите изисквания за хранителното банкиране.Съгласно чл. 108 от Закона за храните и на основание чл. 7а от Закона за нормативните актове Министерският съвет с наредба определя специфичните изисквания за извършване на хранително банкиране и контрола върху тази дейност.Загубата и разхищението на храни е глобален проблем, който става все по-актуален поради това, че засяга неблагоприятно трите аспекта - финансов, екологичен и социален на устойчивостта на системата за производство и потребление на храни.Съгласно оценката на Организацията за прехрана и земеделие (ФAO) на Организацията на обединените нации (ООН), годишно в света почти една трета от произведените храни (около 1,3 млрд. тона) се губят или разхищават по пътя от стопанството до трапезата. Това представлява сериозен проблем в световен мащаб и решаването му се превърна във въпрос с неотложен характер. През 2015 г. Общото събрание на ООН прие Цели за устойчиво развитие до 2030 г. Една от тях, Цел 12.3, изисква: "До 2030 г. в глобален мащаб да се намали наполовина разхищението на храни на глава от населението на ниво търговия на дребно и домакинства и да се намалят загубите на храни по веригите на производство и доставка на храни, включително загубите след прибиране на реколтата". Европейският съюз и неговите държави членки са ангажирани с постигането на Цел 12.3.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Загубата и разхищението на храни има социален и етичен аспект. За 2017 г., данните на Националния статистически институт (НСИ) сочат, че 31,6 % от българите не могат да си позволят потребление на месо, пилешко или риба всеки втори ден, както и че повече от половината българи не се хранят пълноценно. Под прага на бедност са били 23,4 % от населението на страната, като 29,2 % от децата на възраст 0 - 17 години в България са изложени на риск от бедност.Храните се губят и разхищават по цялата хранителна верига. Образуването на излишък от годна за консумация храна понякога е неизбежно. При този случай, най-доброто решение, което гарантира, че вложените в храната ресурси ще бъдат оползотворени най-пълноценно, е преразпределението на излишъка за консумация от хора, когато това е безопасно.Даряването на храни е социално преразпределяне на излишъка от храни. Даряването е доброволно предоставяне на храни, които иначе биха били похабени, на получатели по чл. 95, ал. 2 от Закона за храните, които извършват дейностите по чл. 96, ал. 1 от Закона за храните:* безвъзмездно предоставяне на храни от:

а) производители и търговци на храни на оператор на хранителна банка;б) оператор на хранителна банка на нуждаещи се лица и на лица, предоставящи социални услуги. * складиране, съхранение и/или опаковане, и/или преопаковане на храни, безвъзмездно предоставени на оператор на хранителна банка.

По този начин се предлага достъп на нуждаещи се лица до годна храна, която те иначе не биха могли да си позволят. Във връзка с всичко, изброено по-горе, възниква необходимостта от приемане на нормативен акт, в който да се разпишат специфичните изисквания за извършване на хранително банкиране и контрола върху тази дейност. Основата цел е да бъдат ясно определени условията, изискванията и отговорностите на всички, които участват в дейностите по хранително банкиране – бизнес оператори, оператори на хранителни банки, контролен орган.Проектът на Наредба създава условия за предотвратяване и намаляване на загубата и разхищението на годна за консумация и безопасна храна, и предоставянето ѝ на нуждаещи се лица и на лица, предоставящи социални услуги.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*Последваща оценка на въздействие не е извършвана. |
| **2. Цели:***Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*С приемането на наредбата ще се създаде възможност за прилагане на националната политика за поетапното намаляване на загубите и разхищението на храни до 2026 г. с 25%; съответно до 2030 г. – редуциране на загубите до постигане на заложените цели.Предложеният проект на Наредба има за цел да се определят условията, при които се извършва хранителното банкиране, ясно да бъдат дефинирани изискванията и отговорностите на всички участници при осъществяването на контрол по спазването на утвърдените критерии и стандарти за извършване на социални услуги от оператора на хранителна банка.Цел на проекта на Наредба е и създаване на условия за предотвратяване и намаляване на загубата и разхищението на годна и безопасна за консумация храна. В проекта на Наредба са прецизирани условията, при които операторът на хранителна банка може да приема от бизнес оператори храни с изтекъл срок на минимална трайност, може да предостави храни с изтекъл срок на минимална трайност на нуждаещи се лица и на лица, предоставящи социални услуги.Разписани са условията, при които храни, иззети от Българската агенция по безопасност на храните, могат да се предоставят за хранително банкиране. |
| **3. Идентифициране на заинтересованите страни:***Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).*1. Държавни институции - Министерство на земеделието, храните и горите; Министерство на труда и социалната политика; Агенция за социално подпомагане; Българска агенция по безопасност на храните.2. Бизнес оператори, които произвеждат, преработват и/или дистрибутират храна на всички етапи от хранителната верига - първично производство, преработка, дистрибуция, търговия на дребно.3. Браншови организации на производители, преработватели и дистрибутори на храни.4. Оператори на хранителна банка (напр. Българска хранителна банка).5. Лица, предоставящи социални услуги, свързани с предоставянето на храна.6. Социално слаби групи – домове за възрастни хора, домове за деца, лица живеещи под прага на бедност, други уязвими групи. |
| **4. Варианти на действие:***Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.***Вариант 0: „Без действие”**В случай, че проектът на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност не бъде приет:* Ще се запази настоящата ситуация, при която липсват специфични изисквания за извършване на хранително банкиране и контрола върху тази дейност;
* Ще продължи изхвърлянето на годна и безопасна за консумация храна, като се намалява възможността операторът на хранителна банка регламентирано да предоставя храни с изтекъл срок на минимална трайност на нуждаещи се лица и на лица, предоставящи социални услуги;
* Ще липсват условия, при които годна за консумация иззета храна да може да се предоставя за хранително банкиране;
* Намаляват се възможностите за предприемане на национални мерки за превенция и недопускане разхищението на храни, което е ангажимент както при постигане на европейските цели, така и за постигане целите на национално ниво.

**Вариант 1:** „**Приемане на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност“**В случай, че проектът на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност бъде приет, нормативно ще бъдат определени специфичните изисквания за извършване на хранително банкиране и осъществяването на контрол върху тази дейност.Ще бъдат регламентирани изискванията и отговорностите на всички участници при осъществяването на контрол по спазването на утвърдените критерии и стандарти за извършване на социални услуги от оператора на хранителна банка.Ще бъдат разписани задълженията на операторите на хранителните банки при получаване на храни, при констатиране на несъответствия или при съмнение за безопасността на безвъзмездно предоставените храни. Ще бъдат определени условията, при които операторът на хранителна банка може да приема храни с изтекъл срок на минимална трайност („най-добър до“) от бизнес оператори, както и условията, при които може да предостави храни с изтекъл срок на минимална трайност на нуждаещи се лица и на лица, предоставящи социални услуги.Ще бъдат регламентирани условията, при които служителите на Българската агенция по безопасност на храните (БАБХ) ще могат да изземват храни и да ги предоставят на оператор на хранителна банка.При установяване на несъответствие при извършване на хранително банкиране, в зависимост от степента и тежестта на установените несъответствия при осъществяване на официален контрол, служителите от БАБХ ще прилагат разпоредбите на чл. 138 от Регламент (EС) 2017/625 и ще налагат определената/ните санкция/ии в административно-наказателните разпоредби от Закона за управление на агрохранителната верига и/или от Закона за храните.Чл. 128, ал. 1 от Закона за храните предвижда налагане на глоба или имуществена санкция в размер от 2000 до 4000 лв., ако не подлежи на по-тежко наказание, на лице, което наруши разпоредбата на чл. 4, ал. 1 на закона или извършва дейност по хранително банкиране в нарушение на разпоредбите на глава четвърта от Закона за храните. На бизнес оператор, който извърши нарушение по чл. 128, ал. 1, се налага глоба или имуществена санкция в размер от 4000 до 6000 лв.С приемането на Постановление на Министерския съвет за приемане на Наредбата ще се създаде възможност храната, която не се е превърнала в хранителен отпадък и все още е годна за консумация, да бъде оползотворена и социално преразпределена за консумация от нуждаещи се лица. Това е една форма на превенция, при която храните остават в хранителната верига с предназначение за човешка консумация. Ще се осигури възможност за достъп на нуждаещи се лица до годна за консумация храна, която те иначе не биха могли да си позволят.Ще се създаде възможност за значително намаляване на процента на загубата и разхищението на храни и по този начин ще се стимулира даряването им. Бизнесът ще ограничи значително разходите си, извършвани при унищожаването на храни и това ще създаде възможност за инвестиране в квалифицирани служители. По този начин българските компании ще се конкурират по-успешно с тези на другите държави членки. С акта, освен подобряване на бизнес средата в държавата, ще се подобри и социалното подпомагане, което ще е от голяма полза в условията на пандемия. |
| **5. Негативни въздействия:***Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.***Вариант 0 „Без действие“:**Начинът, по който се произвеждат и потребяват храните, видът и количество на храната, която се консумира, както и количествата генерирани загуби и разхищения на храни имат значително въздействие върху устойчивото използване на природните ресурси. Според прогнозите, световното население ще нарасне до над девет милиарда (9 млрд.) души през 2050 г. На фона на това, в съчетание с промените в хранителните навици, Организацията на ООН по прехрана и земеделие (ФАО) прогнозира увеличение със 70 % на търсенето на храна към тази дата, ако се запазят сегашните тенденции, несъвместими с устойчивото развитие. Това от своя страна вероятно ще означава повече земя, използвана за селскостопанско производство и/или по-голяма интензификация на съществуващите селскостопански земи.Загубата и разхищението на храни засяга негативно трите стълба на устойчивостта на хранителната система – социалния, икономическия и екологичния.Производството на храни е икономически сектор, който изисква изразходването на голямо количество природни ресурси. В световен мащаб 28% от използването на материални ресурси могат да бъдат приписани на загубите и разхищението на храни. Те предизвикват финансови загуби, както за потребителя, така и за икономиката. Подобно на екологичните въздействия, икономическите загуби се натрупват по хранителната верига, така че един тон разхитена храна на последния етап от хранителната верига включва много по-високи екологични и икономически разходи от един тон хранителни загуби на етапа на първичното производство (т.е. в началото на веригата).От екологична гледна точка, загубата на храни води до разхищение на ценните природни ресурси (почва, вода и енергия), поради използването им за производство и предлагане на храни, които не се консумират. Тези храни генерират около 17 % от преките емисии на парникови газове. Нанасят се и щети върху биологичното разнообразие при разширяване на периметъра на обработваемите земи. При депонирането на изхвърлените храни се заемат огромни територии земя и при разлагането им се генерират емисии от мощния парников газ метан. Депонираните хранителни отпадъци генерират около 8% от глобалните емисии на парникови газове. В случай, че проектът на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност не бъде приет, това би довело до следните негативни въздействия:* Липса на специфични изисквания за извършване на хранително банкиране и контрола върху тази дейност;
* Увеличаване разхищението на годна и безопасна за консумация храна;
* Невъзможност за операторите на хранителна банка регламентирано да предоставят храни с изтекъл срок на минимална трайност на нуждаещи се лица и на лица, предоставящи социални услуги;
* Липса на условия, при които годна за консумация иззета храна да може да се предоставя за хранително банкиране;
* Увеличаване или запазване на същите нива на извършваните разходи от страна на бизнеса за унищожаването на храни;
* Намаляват се възможностите за изпълнение на националната програма за превенция и недопускане разхищението на храни, което е ангажимент както при постигане на европейските цели, така и за постигане на националните цели.

**Вариант 1** „**Приемане на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност“**Не се очакват негативни въздействия върху заинтересованите страни.  |
| **6. Положителни въздействия:***Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.***Вариант 0 „Без действие“**Запазване на сегашната ситуация за всички заинтересовани страни.**Вариант 1** „**Приемане на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност“**В случай, че проектът на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност бъде приет, това ще доведе до следните най-важни положителни резултати и въздействия:* Ще се регулират нормативно специфичните изисквания за извършване на хранително банкиране и контрола върху тази дейност;
* Ще се създаде възможност храната, която не се е превърнала в хранителен отпадък и все още е годна и безопасна за консумация, да бъде оползотворена и социално преразпределена за консумация от нуждаещи се лица и социално слаби групи – домове за възрастни хора, домове за деца, лица живеещи под прага на бедност;
* Ще се осигури достъп на нуждаещи се лица и социално слаби групи до годна и безопасна за консумация храна, която те иначе не биха могли да си позволят;
* Значително ще намалее процента на загубата и разхищението на храни и изхвърлянето на годна и безопасна за консумация храна;
* Ще се създадат условия операторът на хранителна банка регламентирано да предоставя храни с изтекъл срок на минимална трайност на нуждаещи се лица и на лица, предоставящи социални услуги;
* Ще се създадат условия, при които годна за консумация иззета храна да може да се предоставя за хранително банкиране;
* Ще се създадат възможности за предприемане на национални мерки за превенция и недопускане разхищението на храни, което е ангажимент както при постигане на европейските цели, така и за постигане целите на национално ниво;

Приемането на проекта на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност ще има положително отражение и върху някои по-глобални въпроси:* устойчиво потребление на храни (постигане на Цел 12.3 на ООН);
* по-добро управление на природните ресурси и намаляване на натиска върху околната среда;
* повишаване на ефикасността на хранителната верига;
* въвеждане на иновации в производството на храни.
 |
| **7. Потенциални рискове:***Посочете възможните рискове от приемането на нормативната промяна, включително възникване на съдебни спорове.*Не са идентифицирани специфични рискове. С предложените в проекта изисквания се създават условия за предотвратяване и намаляване на загубата и разхищението на годна за консумация и безопасна храна, и предоставянето ѝ на нуждаещи се лица и на лица, предоставящи социални услуги. Определят се и условията, при които се извършва хранителното банкиране, ясно са посочени условията, изискванията и отговорностите на всички, които участват в дейностите по хранително банкиране – бизнес оператори, оператори на хранителни банки, контролен орган. |
| **8.1. Административната тежест за физическите и юридическите лица:**☐ Ще се повиши☐ Ще се намали.☒ Няма ефект.**8.2. Създават ли се нови регулаторни режими? Засягат ли се съществуващи режими и услуги?**Не се създават нови и не се засягат съществуващи регулаторни режими и услуги. |
| **9. Създават ли се нови регистри?***Когато отговорът е „да“, посочете колко и кои са те*Не се създават нови регистри. |
| **10. Как въздейства актът върху микро-, малките и средните предприятия (МСП)?**☒ Актът засяга пряко МСП. ☐Актът не засяга МСП☐ Няма ефектС предлаганите с проекта на Постановление на Министерския съвет за приемане на Наредбата за специфичните изисквания за извършване на хранително банкиране и контрола върху тази дейност изменения, ефектите за МСП няма да бъдат по-различни и по-значими от сега действащите и няма да доведат до допълнителни разходи за бизнес операторите. Актът дава възможност на бизнес операторите да даряват храни, а не да ги насочват за унищожаване, като по този начин да намалят част от своите разходи или да ги запазят на съществуващите нива. |
| **11. Проектът на нормативен акт изисква ли цялостна оценка на въздействието?**☐ Да☒ Не |
| **12. Обществени консултации:***Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*Съгласно чл. 26, ал. 3 и 4 от Закона за нормативните актове, проектът на Постановление на Министерския съвет за приемане на Наредба за специфичните изисквания за извършване на хранително банкиране и контрола върху тази дейност, заедно с доклада и предварителната частична оценка на въздействието, ще бъдат публикувани за обществено обсъждане на интернет страницата на Министерството на земеделието, храните и горите и на Портала за обществени консултации, за срок от 30 дни.  |
| **13. Приемането на нормативния акт произтича ли от правото на Европейския съюз?**☐ Да☒ Не*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*С проекта не се транспонират актове на институции на Европейския съюз. |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:** д-р Петя Петкова - директор на дирекция „Политики по агрохранителната верига“ **Дата:** **Подпис:**  |